**KERESKEDELMI ÜGYINTÉZÉS ELEKTRONIKUSAN**

**Tájékoztatjuk a Tisztelt Kereskedőt, hogy ipar-kereskedelmi ügyeit kizárólag elektronikusan intézheti.**

A digitális államról és a digitális szolgáltatások nyújtásának egyes szabályairól szóló 2023. évi CIII. törvény alapján gazdasági társaságok, egyéni vállalkozók az ügyfél jogi képviselője elektronikus ügyintézésre köteles.

A [**https://heviz.asp.lgov.hu/**](https://heviz.asp.lgov.hu/) **portálunkon** (vagy az Önkormányzati Hivatali Portál internetes oldalán [**https://ohp-20.asp.lgov.hu/nyitolap**](https://ohp-20.asp.lgov.hu/nyitolap) - bejelentkezés után Hévíz település kiválasztásával) – tudja ügyeit intézni, **Intézze ügyeit elektronikusan!** szövegre kattintással.

Bejelentkezést követően, amennyiben nem magánszemélyként jár el, akkor a bal felső sarokban használja a **SZEREPKÖRVÁLTÁS** (cég nevében, egyéni vállalkozóként…) funkciót!

Az **„ÜGYINDÍTÁS”** ikonra kattintva, az „ELJÁRÁS MÓDJA” értelemszerű megjelölésével, az „ÁGAZAT**”** legördülő lehetőségei közül kiválasztja az **Ipar-kereskedelem** megnevezésűt, majd az „**ÜGYTÍPUS”: üzleti tevékenység** kiválasztását követően a **„LEKÉRDEZÉS”** gombra kattintást követően az alábbi űrlapok állnak rendelkezésre az elektronikus benyújtáshoz:

**BENYÚJTÁS ELŐTT KÉREM TÁJÉKOZÓDNI, A LEGTÖBB TERMÉKKÖR NEM MŰKÖDÉSI ENGEDÉLY KÖTELES (KIZÁRÓLAG BEJELENTÉS KÖTELES)!**

* **BEJELENTÉS NEM ÜZLETKÖTELES TERMÉK FORGALMAZÁSÁRÓL;**

**Itt kell bejelenteni a változást, és a megszüntetést is.**

* MŰKÖDÉSI ENGEDÉLY KÉRELEM ÜZLETKÖTELES TERMÉK FORGALMAZÁSÁHOZ; *(pl: veszélyes anyagok és készítmények, állatgyógyászati készítmények és hatóanyagaik, növényvédő szerek és hatóanyagaik, robbanásveszélyes anyag, festék, lakk stb.* ***minden más bejelentés köteles!)***
* MŰKÖDÉSI ENGEDÉLY VISSZAVONÁSI KÉRELEM*.(kizárólag engedély köteles termékek esetében)*

Ez követően az **Online kitöltés** gombra kattintva tudja megkezdeni a kiválasztott űrlap kitöltését.

Az elektronikus űrlap minden esetben főlappal kezdődik, ahol a bejelentkezett ügyfél adatai jelennek meg, **offline módban a beküldő adatai üresek,** itt a bal felső sarokban az „űrlap beküldése” menüpont nem jelenik meg, **tehát nem lehet elektronikusan beküldeni!**

Az elektronikus nyomtatványban az egyes lapok között a felső menüsorban található „Fejezetek” menüponttal lehet lépegetni.

„Űrlap előnézet” gombra kattintva megjelenik pdf formában az elektronikus nyomtatvány.

Beküldés előtt javasoljuk az **„Ellenőrzések lefuttatása”** menüpontot használni, amely megmutatja, hol van még kötelezően kitöltendő mező.

**Kérjük az üres mezők kitöltését különös tekintettel az 1. Melléklet 3. Termékkör pontjára** (a 3.1. mezőt, ha bepipáljuk jobb oldalon a kis háromszögre kattintva feljönnek a termékkörök, amelyből értelem szerint ki tudjuk választani a forgalmazni kívánt termékkört).

Fontos a teljes körű kitöltés (Hrsz., Vásárlók Könyve adatai stb.) mert a hiányzó adatok miatt hiánypótlás kerül kibocsátásra, amely a 8 napos nyilvántartásba vételi eljárás ügyintézési határidejét meghosszabbítja.

A **bejelentéshez kötelező csatolni a jogszabályban előírtakat:**

* üzlet használatának jogcíme, -haszonélvezet esetében a haszonélvező hozzájárulása, illetve közös tulajdonban álló üzlet esetében a tulajdonostársak hozzájárulása
* cég esetén aláírási címpéldány stb..
* Vendéglátó üzlet üzemeltetése esetén igazolás, amely a Nemzeti Adatszolgáltató Központban (a továbbiakban: NTAK) a vendéglátó üzlethez rendelt regisztrációs számot tartalmazza.

A bejelentésen mindenképpen szerepeljen az elérhetőség **(telefonszám)**, mivel a Vásárlók Könyvét személyesen be kell hozni hitelesítés céljából.

Az elektronikus űrlap beküldése az **„Űrlap beküldése”** menüpontra kattintással lehetséges, az űrlapot menteni csak beküldés előtt lehetséges, amennyiben el kívánja azt menteni akkor a beküldés előtt tegye meg. Ekkor lehet csatolni a kötelező mellékleteket is.

**Amennyiben az Ön által intézendő ügyben nem talál formanyomtatványt, akkor beadványát e-Papír szolgáltatáson keresztül is beterjesztheti (**[**https://epapir.gov.hu**](https://epapir.gov.hu)**).**

Vendéglátó-ipari termék és élelmiszer kereskedelme esetében a bejelentés megküldésre kerül a Zala Vármegyei Kormányhivatal Keszthelyi Járási Hivatala Élelmiszerlánc-biztonsági és Állategészségügyi Osztálya (8360 Keszthely, Kossuth u. 42. Tel.: 83/312-665) részére.

A vendéglátó üzlet üzemeltetőjének tevékenysége bejelentését megelőzően elektronikus úton regisztrálniuk szükséges az NTAK-ba.

2024. január 1. napjától azon vendéglátó üzletek (étterem, büfé, cukrászda, alkoholmentes italokra specializálódott vendéglátóhely (kávézó), alkoholos italokra specializálódott vendéglátóhely (bár, kocsma, borozó), zenés-táncos vendéglátóhely, gyorsétterem, alkalmi vendéglátóhely) üzemeltetője köteles NTAK-ba történő adatok szolgáltatására, továbbítására, amelynek a vendéglátás tevékenységből származó előző lezárt évi nettó árbevétele meghaladta a 12 millió forintot. Az NTAK-ba történő regisztrációról és adatszolgáltatásról részletes tájékoztató anyagokat a <https://info.ntak.hu> oldalon talál, kérdés esetén keresse a Nemzeti Turisztikai Adatszolgáltató Központ ügyfélszolgálatát a hét bármely napján 0-24 órában hívható 06 1 550 18555-ös telefonszámon, illetve a turisztika @1818.hu e-mail címen.

Az űrlapok beküldésével kapcsolatos kérdés esetén kollégáink a Hévízi Polgármesteri Hivatal elérhetőségén 8380 Hévíz, Kossuth u. 1. tel. 83/500-800, 83/500-818 szívesen segítenek.

Hévízi Polgármesteri Hivatal